Madridning “Real” futbol jamoasi bosh murabbiyi Rafael Benites o‘z lavozimiga tayinlangandan keyin jamoa yarimhimoyachisi Isko bilan telefon orqali suhbatlashdi. Bu qo‘ng‘iroqdan maqsad o‘yinchini jamoani tark etmaslikka ko‘ndirish bo‘ldi. Benites yarimhimoyachiga unga “Real” safida keyingi mavsumda muhim o‘rin ajratib qo‘yilganini aytdi. Avvalroq Iskoga bir qator jamoalar tomonidan, jumladan “Manchester Siti”dan qiziqish bildirilayotgani ma’lum qilingandi.